Da ki spah wa wan chimbynta ha ka Block Level Youth Parliament Programme ka CDS – Wyrta
Da ki spah wa wan chimbynta ha ka Block Level Youth Parliament Programme ka CDS
Jowai: Ka Chankylliang Development Society(CDS) ynne ka 18 tarik da pynman ko ya ka Block Level Youth Parliament Programme ha yungkrehkaam u Laskien Block Development Officer.
Ha kani ka sngi da yachim bynta da ki spah ngut ki khynroo khyllood yong kani ka thaiñ heiwa da pynman ya ka hei yakrehlang wa ka Nehru Yuva Kendra (NYK), Jaiñtia Hill District.
Da yoh ya ki kyntien pdiang sñiawbha na u Danny Shadap wa man leh u Executive Director yong ka CDS hei emlang u L. T. Tariang wa man leh kam u Block Development Officer (BDO) hei emlang leh u Chanky Lyngdoh u wa man leh kam u MDC yong ka 13 Saphai Constituency.
Ha kani ka sngi da wan ar ngut ki Resource Person ka E. Wanda Warjri ka wa man kam ka Executive Secretary yong ka VHAM Shillong wa ka Dr. Rika Lamar kawa man kam ka Director yong ka Manbha Foundation Shillong ryngkat ki Volunteer yong ka NYK wa ki wa kreh yong ka CDS.
Da yoh leh i klam sneiñ kyntu na u BDO kamjooh leh na u MDC wei wa da batai u leh ya ka thong namo ka theme yong kani ka programme kawa ong “Mental Health- For Sustainable Tomorrow”.